AQSh bosh diplomati Kobulda muzokara olib borgan
Davlat kotibasi Xillari Klinton nazarida Afg'onistonda tinchlikka erishishda Pokistonning roli beqiyos. Diplomat Islomobodga yo'l oldi.
Toliblar tinchlik yo’lini tanlashi shart, deydi Xillari Klinton. Kobuldagi matbuot anjumanida so’zlar ekan, Klinton “Afg’oniston kelajagida Pokiston muhim rol o’ynaydi”, - dedi. "Uch davlat birgalikda ishlashi kerak”, - dedi Amerika bosh diplomati. "Jangarilar nafaqat Afg’oniston va Pokiston, balki butun dunyo xavfsizligiga tahdiddir”, - deydi Xillari Klinton. Hamid Karzay asosiy e’tibor chegara hududlarida deydi. Amerika va Afg’oniston Pokistonni jangarilar bilan hamkorlikda ayblab keladi. Rasmiy Islomobod buni inkor etadi. Pokiston generali Ashfaq Kiyaniy fikricha, AQSh avvalo Afg’onistonda ishni eplashi kerak. “Shimoliy Vaziristonda harbiy amaliyot o’tkazish-o’tkazmaslik - bizning ishimiz. Hamma muammolar yechimi shunda bo’lganida, hujumlarni ertagayoq boshlagan bo’lardik”, - deydi Kiyaniy. Bugun Afg’oniston bilan chegarada Pokiston kuchlari besh jangarini yo’q qilgan. Ikki zobit o’lgan.